Παιδιά γεια σας.

Σας έχω το σχεδιάγραμμα του επόμενου μαθήματος της ιστορίας.

ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ ΣΤΑΘΕΡΟΠΟΙΕΙΤΑΙ – Ο ΠΕΡΙΚΛΗΣ ΚΑΙ ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ (σελ 71-72)

* Μετά τους περσικούς πολέμους στην Αθήνα κυριαρχούν δύο αντίπαλα κόμματα το αριστοκρατικό και το δημοκρατικό.
* Αυτό που επικρατεί σταδιακά είναι το δημοκρατικό.
* Οι νέοι ηγέτες είναι ο Κίμων ( αριστοκρατικό κόμμα) και ο Περικλής (δημοκρατικό).
* Όταν ο Κίμων εξοστρακίστηκε (461 π.Χ) προσπάθησαν να γίνει ακόμη πιο δημοκρατικό το πολίτευμα. Το κυριότερο μέτρο της προσπάθειας αυτής είναι η αφαίρεση από τον Άρειο Πάγο κάθε πολιτικής εξουσίας καθώς και του αποκλειστικού προνομίου της απονομής δικαιοσύνης.

Ο Περικλής όταν γίνεται απόλυτα κυρίαρχος εφαρμόζει το πολιτικό του πρόγραμμα που ως βασικό στόχο είχε την ισότητα και την ευτυχία των πολιτών και πήρε τα εξής μέτρα:

α) μισθοφορία ( ενίσχυση στους φτωχότερους πολίτες, ώστε να μπορούν

 συμμετέχουν στην εκκλησία του Δήμου)

β) δυνατότητα συμμετοχής στα πολιτικά αξιώματα ακόμα και για τους φτωχότερους

γ) θεωρικά (δωρεάν είσοδος των φτωχών στο θέατρο)

δ) ανοικοδόμηση μεγάλων δημοσίων έργων για τη δημιουργία θέσεων εργασίας και τον καλλωπισμό της πόλης.

**Ερώτηση** ( επαναληπτική): Ποια πολιτεύματα γνωρίσαμε στην πόλη – κράτος (εξέλιξη πολιτεύματος) και ποιος κυβερνούσε στο κάθε πολίτευμα;

Οι απαντήσεις στο e-mail giannisretziki@yahoo.gr. Ευχαριστώ.